Source: http://docplayer.fi/46700950-Kirsi-marja-lehtela-pasi-moisio-susanna-mukkila-vuoden-2014-talousarvion-vaikutukset-perusturvaan.html
Timestamp: 2018-10-17 03:43:44+00:00
Document Index: 13523117

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kirsi-Marja Lehtelä Pasi Moisio Susanna Mukkila. Vuoden 2014 talousarvion vaikutukset perusturvaan - PDF
Download "Kirsi-Marja Lehtelä Pasi Moisio Susanna Mukkila. Vuoden 2014 talousarvion vaikutukset perusturvaan"
1 Kirsi-Marja Lehtelä Pasi Moisio Susanna Mukkila TYÖPAPERI Vuoden 2014 talousarvion vaikutukset perusturvaan
3 TYÖPAPERI 9/2014 Kirsi-Marja Lehtelä, Pasi Moisio ja Susanna Mukkila Vuoden 2014 talousarvion vaikutukset perusturvaan
4 Kirjoittajat ja Terveyden ja hyvinvoinnin laitos ISBN (verkkojulkaisu) ISSN X (verkkojulkaisu) Juvenes Print Suomen Yliopistopaino Oy Tampere, 2014
5 Tiivistelmä Kirsi-Marja Lehtelä, Pasi Moisio ja Susanna Mukkila. Vuoden 2014 talousarvion vaikutukset perusturvaan. Terveyden ja hyvinvoinnin laitos (THL). Työpaperi 9/ sivua. Helsinki ISBN (verkkojulkaisu) Vuoden 2014 talousarviosssa esitetyt muutokset perusturvan ja pienituloisten toimeentulon kannalta kohdistuvat työttömyysturvaan sekä indeksisuojan laajentamiseen koko perusturvaan. Opintotuki on viimeinen merkittävä etuus, joka ei ole ollut indeksisuojan piirissä, ja se sidotaan vuoden 2014 alusta kansaneläkeindeksiin. Lisäksi opintolainan valtiontakausta korotetaan. Opintolaina huomioidaan tulona opiskelijalla toimeentulotuessa, vaikka sitä ei olisi haettu. Ansiosidonnaisen työttömyysturvan kestoa lyhennetään 100 päivällä alle 3 vuoden työhistorian omaavilta, mutta ansiosidonnaiseen työttömyyspäivärahaan oikeuttavaa työssäoloehtoa lyhennetään 34 viikosta 26 viikkoon. Aktiivikorotusta aletaan maksaa työttömyyden kestosta riippumatta myös yli 500 päivää työmarkkinatukea saaneille. Lisäksi alle 3-vuotiaiden lasten vanhemmille maksettava osittainen hoitoraha korvataan uudella, tasoltaan korkeammalla, joustavalla hoitorahalla. Vuokrien nousun ennakoidaan olevan sekä indeksikorotuksia että palkkakehitystä nopeampaa vuonna Näin ollen vuokralla asuvien ja perusturvan varassa olevien kotitalouksien käteen jäävien tulojen asumismenojen jälkeen ennakoidaan laskevan vuonna Perusturvan varassa elävien kotitalouksien tulotasossa suhteessa keskipalkkaisiin kotitalouksiin ei tapahdu suuria muutoksia vuonna Työttömän perusturvalla, sairauspäivärahalla tai opintorahalla (ja opintolainalla) olevan kotitalouden tulot ovat 42 % yksinasuvan keskipalkkaisen kotitalouden käytettävissä olevista tuloista. Yksinasuvalla takuueläkeläisellä vastaava tulotaso on 48 %, työeläkkeellä olevalla 60 %, pienipalkkaisesta työstä ansiosidonnaisella työttömyysturvalla olevalla 47 % ja pienipalkkaisessa työssä olevalla 60 %. Elokuussa 2013 julkistetun rakennepoliittisen ohjelman esityksistä vuonna 2014 tulevat voimaan ansiotulojen suojaosuus työttömyysturvaan sekä uusien korkeakouluopiskelijoiden opintorahan korotus. Uusien korkeakouluopiskelijoiden opintorahan 11 prosentin korotus tulee voimaan elokuussa ja nostaa opintorahan 302 eurosta 335 euroon. Työttömyysturvan 300 euron suojaosuus lisää yksinasuvan työttömän käteen jääviä tuloja euron ansioilla noin 80 euroa kuukaudessa. Alle 300 euron kuukausiansioilla käytettävissä olevat tulot eivät nouse merkittävästi, mutta laskennallinen toimeentulotuen tarve poistuu jo pienillä ansioilla ansiotulon suojaosuuden seurauksena. Avainsanat: perusturva, vähimmäisturva, sosiaaliturva, toimeentuloturva, sosiaalietuudet THL Työpaperi 9/ Vuoden 2014 talousarvion vaikutukset perusturvaan
7 Sisällys Tiivistelmä Johdanto Talousarvion muutokset perusturvaan Työttömyysturvan muutokset Joustava hoitoraha Asumistuki Indeksitarkistukset Pienituloisten verotuksen muutokset Lääkekustannusten ja terveydenhuoltomaksujen omavastuuosuus Rakennepoliittisen ohjelman ehdotukset perusturvaan Ansiotulojen suojaosuus työttömyysturvaan Kotihoidontuen puolittaminen puolisoiden kesken Opintuen keston lyhentäminen ja tason korottaminen Esimerkkilaskelmia malliperheiden tulonmuodostuksesta Perusturvaetuuksien ja toimeentulotuen perusosan kehitys Perustyöttömyysturvaa saavan tulonmuodostus Kansaneläkeläistalouden tulonmuodostus Sairaus- tai vanhempainrahalla olevan kotitalouden tulonmuodostus Toisen huoltajan menettäneen talouden tulonmuodostus Opiskelijan kotitalouden tulonmuodostus Kotihoidontuella olevan tulonmuodostus Ansiosidonnaista työttömyysturvaa saavan kotitalouden tulonmuodostus Työeläkettä saavan eläkeläistalouden tulonmuodostus Pienipalkkaisen kotitalouden tulonmuodostus Keskipalkkaisen kotitalouden tulonmuodostus Esimerkkiperheiden tulotasojen vertailu ja kehitys Yhteenveto...31 Liite: Esimerkkilaskelmien oletukset...32 Lähteet...34 THL Työpaperi 9/ Vuoden 2014 talousarvion vaikutukset perusturvaan
9 1 Johdanto Valtion talousarvioesitys sisältää useita verotukseen, etuuksiin ja palvelumaksuihin liittyviä muutosehdotuksia, joilla on vaikutuksia pienituloisten toimeentuloon. Tästä syystä talousarvioesitykset ovat jo julkistamisvaiheessa suuren huomion ja julkisen keskustelun kohteena. Talousarvion hyväksymisenkin jälkeen on noussut esiin tarvetta tarkastella kootusti talousarvion vaiktuksia pienituloisten toimeentuloon. Käsillä oleva raportti on jo THL:n kolmas arvio talousarvion vaikutuksista perusturvaan ja pienituloisten toimeentuloon. Raportin tarkoitus on palvella päätöksentekijöitä ja tutkijoita sekä talousarvio- ja kehysmenettelyprosesseja. Raportti täydentää. Samaan aikaan kun hallitus teki eduskunnalle esityksen vuoden 2014 talousarvioksi, julkaisi se myös rakennepoliittisen ohjelman talouden kasvuedellytysten ja julkisen talouden vahvistamiseksi elokuussa Ohjelmassa esitettiin joukko toimenpiteitä, joilla on vaikutuksia perusturvaan ja pienituloisten toimeentuloon. Osa ohjelman ehdotuksista ehti mukaan eduskunnan syksyn budjettilakikäsittelyihin ja siten ne ovat osa talousarviota, ja niiltä osin toimenpiteiden vaikutusten arviointi sisältyy raporttiimme. Valtion talousarvioesitys vuodelle 2014 perustui hallituksen keväällä 2013 tekemiin kehyspäätöksen ratkaisuihin. Lähtökohtana talousarvioesitykselle olivat tuolloiset oletukset Suomen talouden kehittymisestä. Valtionvarainministeriön esittämän ennusteen mukaan Suomen bruttokansantuote oli supistumassa vuoden 2013 aikana 0,5 prosentilla. Talouden ennustettiin kuitenkin kääntyvään loppuvuodesta hitaaseen kasvuun, ja vuodelle 2014 ennustettiin kokonaistuotannon maltillista kasvua (1,2 %). Valtion budjetin laadintavaiheessa työttömyyden arveltiin vähenevän hitaasti talouskasvun verkkaisuuden ja työmarkkinoiden kohtaanto-ongelmien vuoksi. Lähtökohtana budjetin valmistelussa oli, että julkinen talous pysyy alijäämäisenä. Tästä johtuen valtion talousarvioesityksessä painotettiin kasvua ja työllisyyttä tukevia toimenpiteitä. Elokuussa 2013 hallitus julkaisi rakennepoliittisen ohjelman talouden kasvuedellytysten ja julkisen talouden vahvistamiseksi. Ohjelman liitteessä esitettiin joukko toimenpiteitä, joilla on vaikutuksia perusturvaan ja pienituloisten toimeentuloon. Näistä keskeisimmät olivat opintotuen korotus ja sen enimmäiskeston lyhentäminen, kotihoidontuen puolittaminen puolisoiden kesken sekä etuoikeutettu ansiotulo työttömyysturvaan ja asumistukeen. Osa rakennepoliittisen ohjelman esityksistä tulee voimaan jo 2014, osa on siirretty valmisteluun. Esimerkiksi kotihoidontuen puolittamisesta on tarkoitus tulla esitys vuoden 2014 aikana, ja uudistus tulee voimaan vuonna Seuraavassa tarkastellaan hyväksytyn talousarvion vuonna 2014 voimaan tulevien muutosten vaikutuksiaperusturvaan ja pienituloisten toimeentuloon. Keskeisimmät muutokset rakennepoliittisessa ohjelmassa esitettyjen uudistusten lisäksi ovat joustava hoitoraha, joka korvaa alle 3-vuotiaiden lasten vanhemmille maksettavan osittaisen hoitorahan, sekä työttömyysturvaan tehtävät muutokset. Muun muassa työttömyysturvan korotusosan maksamisesta 20 ensimmäiseltä työttömyyspäivärahapäivältä luovutaan, mutta vastaavasti korotusosaa voidaan maksaa työllistymistä edistävien palvelujen ajalta työttömyyden kestosta riippumatta THL Työpaperi 9/ Vuoden 2014 talousarvion vaikutukset perusturvaan
10 2 Talousarvion muutokset perusturvaan 2.1 Työttömyysturvan muutokset Talousarvion mukaisesti työttömyysturvan muutokset koskevat työttömyysturvalakia, julkisesta työvoimaja yrityspalvelusta annettua lakia, työsopimuslakia, kunnallisesta viranhaltijasta annettua lakia ja merityösopimuslakia. Muutoksilla toteutetaan työmarkkinajärjestöjen työurasopimukseen sisältyvät ehdotukset, joiden tarkoituksena on yksinkertaistaa lainsäädäntöä ja lisätä työttömyysturvan kannustavuutta. Lisäpäivärahaoikeuden alkamisikää, eli niin kutsuttua eläkeputkea, nostetaan 60 ikävuodesta 61 vuoteen. Lisäpäivärahaoikeus on tarkoittanut, että ennen 500 päivän täyttymistä 60 vuotta täyttäneet ovat voineet tietyin ehdoin saada lisäpäivärahaa 65-vuotiaaksi saakka. Lisäpäivärahaan oikeutettuja oli vuonna 2012 noin 7,5 prosenttia ansiopäivärahaa saaneista eli noin henkilöä. Ansiosidonnaisen työttömyysturvan kesto lyhennetään 400 päivään niillä työnhakijoilla, jotka eivät ole olleet työssä vähintään kolmea vuotta ennen työttömyyden alkamista. Samoin ansiosidonnaisen työttömyysturvan enimmäisaikaa lyhennetään 100 päivällä, jos työnhakija on ilman pätevää syytä kieltäytynyt työllistymistä edistävistä palveluista tai keskeyttää palvelun 250 ensimmäisen työttömyyspäivärahapäivän aikana. Työttömyyspäivärahan saamisen ehtona olevaa työssäoloehtoa lyhennettään palkansaajilla 34 viikosta 26 viikkoon ja yrittäjillä 18 kuukaudesta 15 kuukauteen. Lisäksi palkansaajien työssäoloehtoon voidaan laskea korkeimmalla korotetulla palkkatuella tehty työ kokonaan. Yrittäjien työssäoloehdon täyttävän vakuutetun työtuloa korotetaan 1000 euroon, mutta vastaavasti työssäoloehtoa laskettaessa voidaan laskea yhteen kaikki yrittäjänä tehty työ. Lisäksi yrittäjien työttömyysturvan saamisen edellytyksiä lievennetään siten, että yritystoiminta voidaan tulkita sivutoimiseksi aiempaa helpommin. Työttömyysturvan aktiivikorotuksien maksamisesta 20 ensimmäiseltä työttömyyspäivärahapäivältä lopetetaan. Tämä koskee niin perustyöttömyysturvan korotusosaa kuin ansiosidonnaisen korotettua ansio-osaa. Korotettua ansio-osaa maksettiin noin henkilölle vuonna 2012, joista 84 prosentille työttömyysjakson alkaessa. Peruspäivärahan korotusosaa maksettiin noin henkilölle, joista 58 prosentille työttömyysjakson alussa. Samoin pitkän työuran päättyessä maksettavan korotusosan ja korotetun ansio-osan enimmäismaksuaikaa lyhennetään 100 päivästä 90 päivään. Noin henkilöä sai korotettua ansio-osaa pitkän työuran perusteella vuonna 2012 ja alle tuhat henkilöä peruspäivärahalla korotusosaa. Ansiosidonnaisen työttömyysturvan korotettu ansio-osa nostetaan voimassa olleen muutosturvan ansioosan tasolle. Korotettu ansio-osa on 57,5 % päiväpalkan ja perusosan erotuksesta, muutosturvassa se on ollut vastaavasti 65 %. Korotettu ansio-osa on 2700 euron kuukausipalkan perusteella lasketulla päivärahalla noin 227 euroa kuukaudessa ja muutosturva on ollut 379 euroa kuukaudessa. Peruspäivärahassa ja työmarkkinatuessa korotusosa ja muutosturva ovat samansuuruiset eli 102 euroa kuukaudessa. Sovitellun ansiopäivärahan enimmäismäärää muutetaan siten, että se lapsikorotuksineen yhdessä työtulon kanssa voi olla enintään 100 prosenttia päivärahan perusteena olevasta palkasta. Aiemmin voimassa olleen lain mukaan enimmäismäärä oli 90 prosenttia tavallisessa ansiopäivärahassa ja 100 prosenttia, jos työnhakija saa korotettua ansio-osaa. Lisäksi työttömyyspäivärahan omavastuuaikaa ei enää oteta huomioon eikä palkanmäärittelyä tehdä uudestaan, jos omavastuuaika on huomioitu tai palkanmäärittely on jo kerran tehty viimeisen vuoden aikana. Työmarkkinatuessa vastaavasti otetaan huomioon omavastuuaika vain kerran työmarkkinatuen maksamisen aikana. THL Työpaperi 9/ Vuoden 2014 talousarvion vaikutukset perusturvaan
11 2 Talousarvion muutokset perusturvaan Työmarkkinatuki muutetaan kannustavammaksi siten, että korotusosaa (102 e/kk) voidaan maksaa työllistymistä edistävien palvelujen ajalta riippumatta siitä, miten pitkään työmarkkinatuen saaja on ollut työttömänä. Tähän asti oikeus korotusosaan on rajattu niille työmarkkinatukea saaville, jotka ovat saaneet työmarkkinatukea enintään 500 päivää tai enintään 180 päivää sen jälkeen kun oikeus työttömyyspäivärahaan on päättynyt 500 päivän enimmäisajan täyttymisen vuoksi. Työmarkkinatuen tarveharkintaa koskevia säännöksiä yksinkertaistetaan luopumalla apurahansaajia koskevista erityisehdoista ja 180 päivän tarveharkinnattomasta jaksosta 500 työttömyyspäivärahapäivän jälkeen. Osatyökykyisten työllistymisen helpottamiseksi osasairauspäivärahakauden enimmäiskestoa pidennetään 72 arkipäivästä 120 arkipäivään vuodesta 2014 lähtien. 2.2 Joustava hoitoraha Työ- ja perhe-elämän yhteensovittamisen parantamiseksi otetaan vuonna 2014 käyttöön joustava hoitoraha, jonka oletetaan kannustavan myös lyhytkestoisen osa-aikatyön tekemiseen. Työllisyyden näkökulmasta tarkasteltuna joustava hoitoraha ei välttämättä tuota haluttua lopputulosta eli lisää kotona olevien äitien osaaikatyön vastaanottamista. Osa-aikatyö ei aina välttämättä sijoitu perheen arjen näkökulmasta sopiviin vuorokaudenaikoihin tai tarjolla ei ole osa-aikaisia työpaikkoja. Joustava hoitoraha korvaa alle 3-vuotiaiden lasten vanhemmille maksettavan osittaisen hoitorahan. Osittainen hoitoraha säilyy kuitenkin entisen kaltaisena lapsen perusopetuksen ensimmäisen ja toisen lukuvuoden ajalta sekä silloin kun lapsi osallistuu oppivelvollisena esiopetukseen. Vanhempien työssäkäynnin osalta osittaisen ja joustavan hoitorahan ehdot ovat samat. Keskimääräinen viikoittainen työaika saa olla enintään 30 tuntia tai 80 prosenttia alan tavanomaisesta kokopäivätyön työajasta. Joustava hoitoraha on korkeampi kuin osittainen hoitoraha (98 e/kk) ja se on porrastettu työajan mukaan. Joustavaa hoitorahaa maksetaan 243 euroa kuukaudessa, jos työaika on noin 3 päivää viikossa tai 4,5 tuntia päivässä. Etuuden määrä on 162 euroa kuukaudessa silloin, kun työaika on noin 4 päivää viikossa tai 6 tuntia päivässä. Osittainen ja joustava hoitorahat ovat veronalaista tuloa. Valtionosuuksia lisätään 11 milj. eurolla uudistuksen aiheuttaman lisääntyvän päivähoidon tarpeen johdosta. 2.3 Asumistuki Yleisessä asumistuessa hyväksyttäviä vuokria korotetaan tuensaajien vuokrien nousua vastaavasti ja tuensaajien tulorajoja korotetaan työmarkkinatuen nousua vastaavasti. Lisäksi enimmäisvuokriin tehdään alueellisesti kohdennettu ylimääräinen korotus. Korotusten jälkeen keskimääräisen asumistuen arvioidaan nousevan vuoden 2013 lopun 286 eurosta 300 euroon vuoden 2014 loppuun mennessä. Tulorajoja korotetaan viidellä eurolla kuukaudessa. Korottamisen jälkeen täysimääräiseen asumistukeen oikeuttava tuloraja nousee yksin asuvalla 700 eurosta 705 euroon kuukaudessa. Vastaavasti korkein tulo, joka vielä oikeuttaa yksin asuvan asumistukeen, nousee Helsingissä 1855 eurosta 1950 euroon kuukaudessa. Asumistuessa hyväksyttäviä enimmäisasumismenoja korotetaan 0,43 euroa neliömetriä kohden kuukaudessa. Korotus vastaa tuensaajien vuokrissa tapahtunutta nousua vuoden 2012 lokakuusta vuoden 2013 lokakuuhun. Enimmäisasumismenojen korottaminen nostaa keskimääräistä asumistukea noin THL Työpaperi 9/ Vuoden 2014 talousarvion vaikutukset perusturvaan
12 2 Talousarvion muutokset perusturvaan kuudella eurolla kuukaudessa. Lisäksi enimmäisvuokriin tehdään alueellisesti kohdennettu ylimääräinen korotus. Paikkakunnan vuokratasosta riippuen korotus on 0,10-0,60 euroa neliömetriä kohden kuukaudessa. Hyväksyttäviä vesimaksuja tarkistetaan käyttö- ja jäteveden hintojen nousua vastaavasti ja kiinteistökohtaista normia yleistä kustannuskehitystä vastaavasti. Lämmityskustannusnormit pidetään ennallaan, koska niiden tasossa ei ole tapahtunut nousua edelliseen vuoteen verrattuna. Asumistukea sai vuoden 2013 lopussa noin ruokakuntaa, mikä on noin edellistä vuotta enemmän. Vuonna 2013 tukea maksettiin noin 670 miljoonaa euroa. 2.4 Indeksitarkistukset Kansaneläkeindeksi seuraa elinkustannusindeksiä, jonka Tilastokeskus laskee keskeisten hyödykkeiden hintatietojen perusteella. Indeksiin sidottuja etuuksia korotetaan vuoden alussa, millä korjataan edellisen vuoden inflaation heikentävä vaikutus etuuksien ostovoimaan. Kela vahvistaa kansaneläkeindeksin pisteluvun, joka vuonna 2014 on Kansaneläkeindeksiin sidottuja etuuksia korotetaan indeksikorotuksen verran 1,3 prosenttia vuoden 2014 alussa ottaen kuitenkin huomioon elokuussa 2013 tehdyt aikaistetut indeksikorotukset. Myös sosiaali- ja terveydenhuollon asiakasmaksuja tarkistetaan lain mukaan joka toinen vuosi kansaneläkeindeksin muutoksen mukaisesti. Vuonna 2013 eräitä kansaneläkeindeksiin sidottuja etuuksien ja toimeentulotuen indeksikorotuksia aikaistettiin, ja niitä korotettiin 0,7 % elokuussa 2013 pienituloisten ostovoiman tukemiseksi. Kevään kehyspäätöksen mukaisesti tämä korotus otetaan vähentävänä tekijänä huomioon tehtäessä indeksikorotusta vuonna Kehysriihessä 2012 päätetyn mukaisesti lapsilisien indeksikorotukset jätetään tekemättä vuosina Opintoraha sidotaan indeksiin alkaen. Tämän jälkeen kaikki perusturvaetuudet on sidottu kansaneläkeindeksiin, ja ne ovat täten indeksisuojan piirissä. Vähimmäispäivärahat, lapsilisä ja kotihoidon tuki sidottiin kansaneläkeindeksiin vuonna Lisäksi opintolainan valtiontakausta korotetaan 100 eurolla 400 euroon kuukaudessa. Työeläkeindeksi on 2509 vuonna 2014 eli se nousee 1,4 prosenttia vuoden 2013 tasosta. Työeläkeindeksillä tarkistetaan maksussa olevat työeläkkeet. Työeläkeindeksiä laskettaessa palkkojen muutoksen osuus on 20 prosenttia ja hintojen muutoksen 80 prosenttia. Indeksitarkistukset lisäävät sosiaaliturvaetuuksien kustannuksia ensi vuonna noin 349,9 miljoonalla eurolla. Kuntien osuus lisäkustannuksista on 59,5 miljoonaa euroa ja valtion 73,1 miljoonaa euroa. Pääosan kustannuksista rahoittaa yksityisten alojen eläkejärjestelmä. 2.5 Pienituloisten verotuksen muutokset Pieni- ja keskituloisten tuloverotusta kevennetään korottamalla kunnallisverotuksen perusvähennyksen enimmäismäärää 50 eurolla ja työtulovähennyksen enimmäismäärää 40 eurolla. Tämä vähentää kuntien verotuloja arviolta yhteensä 27 milj. euroa. Verotus ei välttämättä kevene, sillä monessa kunnassa kunnallisveroprosentti nousee vuonna THL Työpaperi 9/ Vuoden 2014 talousarvion vaikutukset perusturvaan
13 2 Talousarvion muutokset perusturvaan 2.6 Lääkekustannusten ja terveydenhuoltomaksujen omavastuuosuus Sairausvakuutuslain muutos laskee lääkekustannusten vuotuista omavastuuosuutta 670 eurosta 610 euroon. Uudistus laskee paljon lääkkeitä käyttävien tai yksittäisiä kalliita lääkkeitä käyttävien vakuutettujen lääkekustannuksia. Jos saman kalenterivuoden aikana vakuutetulle korvatuista lääkkeistä, kliinisistä ravintovalmisteista sekä perusvoiteista korvaamatta jääneiden korvauksien perusteena olevien kustannusten yhteismäärä ylittää 610 euron vuotuisen omavastuuosuuden, vakuutetulla on oikeus ylittävältä määrältä lisäkorvaukseen. Lisäkorvaus on 100 prosenttia 1,50 euron lääkekohtaisen omavastuuosuuden ylittävältä osalta. Kaikki nykyisen lääkekaton ylittävät hyötyvät lääkekaton laskusta täysimääräisesti. Vuonna 2012 lääkekaton ylittäneitä oli arviolta noin henkilöä ja määrän arvioidaan kasvavan nykyisestä noin 21 prosentilla :een. Eniten lääkekorvauksia maksetaan tilastojen perusteella iäkkäille henkilöille, jotka kuuluvat eläkkeellä olevaan väestöön ja samalla usein myös alempiin tuloluokkiin. THL Työpaperi 9/ Vuoden 2014 talousarvion vaikutukset perusturvaan
14 3 Rakennepoliittisen ohjelman ehdotukset perusturvaan Hallitus julkaisi rakennepoliittisen ohjelman talouden kasvuedellytysten ja julkisen talouden vahvistamiseksi 29. elokuuta Ohjelman liitteessä esitettiin joukko toimenpiteitä, joilla on vaikutuksia perusturvaan ja pienituloisten toimeentuloon. Niistä keskeisimmät ovat ansiotulojen suojaosuudet työttömyysturvaan ja asumistukeen, kotihoidontuen puolittaminen puolisoiden kesken ja uusien korkeakouluopiskelijoiden opintorahan korotus. Lisäksi ohjelmassa esitettiin asetettavaksi työryhmä valmistelemaan osallistavan sosiaaliturvan toimenpideohjelmaa. 3.1 Ansiotulojen suojaosuus työttömyysturvaan Vuoden 2014 alussa tuli voimaan 300 ansiotulon suojaosuus työttömyysturvaan. Esitys asumistuen suojaosuudesta on tarkoitus valmistella vuoden 2014 aikana. Uudistuksen on tarkoitus tulla voimaan yleisen asumistuen kokonaisuudistuksen yhteydessä vuoden 2015 alussa. Kuviossa 3.1. on esitetty vuokralla yksinasuvan ansiotulojen yhteensovitus työttömyysturvan, asumistuen sekä toimeentulotuen kanssa ennen ansiotulojen suojaosuusuudistusta ja uudistuksen jälkeen (kuvio 3.2.). Vertailusta voidaan havaita, että työttömyysturvan ansiotulon suojaosuuden myötä etuuksien ja ansiotulojen yhteensovitus lievenee: pienistä ansioista jää enemmän käteen suojaosuuden ansiosta. Ansiotulojen suojaosuus ei vaikuta juurikaan käteen jääviin tuloihin alle kolmensadan ansiotuloilla, koska toimeentulotuen pieneneminen syö etuoikeutetun ansiotulon tuoman tulonlisäyksen. Toimeentulotuen laskennallinen tarve sen sijaan poistuu nopeasti jo pienillä ansiotuloilla työttömyysturvan suojaosuuden ansiosta. Vuonna 2013 esimerkkilaskelman mukaan toimeentulotuen tarve poistuu vasta 500 euron bruttoansioilla, mutta vuonna 2014 toimeentulotuen tarve poistuu jo 200 bruttoansioilla. Uudistuksen myötä ansiotulojen ja toimeentulotuen yhteensovituksen tuloalue supistuu merkittävästi ja pienetkin ansiotulot nostavat kotitalouden tulot yli toimeentulotuen rajojen. Yli kolmensadan euron kuukausiansioilla työttömyysturvan suojaosuus kasvattaa käteen jääviä tuloja noin 80 euroa, jos bruttoansiotulot ovat euroa. Ansitulon suojaosuuden seurauksena sovitellun työmarkkinatuen yläraja nousee yli 1600 euron bruttoansioihin saakka. THL Työpaperi 9/ Vuoden 2014 talousarvion vaikutukset perusturvaan
15 3 Rakennepoliittisen ohjelman ehdotukset perusturvaan Käyte&ävissä olevat tulot Toimeentulotuki Yleinen asumistuki Ne:o:tpväraha Ne:opalkka Kuvio 3.1. Tulonsiirtojen ja palkkatulojen yhteensovitus 2013 (yksinasuva, työmarkkinatuki, vuokra 493 /kk, III kuntaryhmä) Lähde: SISU-malli Käyte&ävissä olevat tulot Toimeentulotuki Yleinen asumistuki Ne:o:tpväraha Ne:opalkka Kuvio 3.2. Tulonsiirtojen ja palkkatulojen yhteensovitus 2014 (yksinasuva, työmarkkinatuki, vuokra 493 /kk, III kuntaryhmä) Lähde: SISU-malli 3.2 Kotihoidontuen puolittaminen puolisoiden kesken Rakennepoliittisessa toimenpideojelmassa esitetään, että nykyinen kotihoidontuki jaetaan puoliksi molemmille vanhemmille. Jos toinen vanhemmista ei pidä hänelle kohdennettua vapaata, perhe menettää tältä osin kotihoidontuen. Samalla esitetään, että subjektiivista päivähoito-oikeus rajoitetaan osapäivähoitoon sosiaaliset tekijät huomioon ottaen, mikäli vanhempi on kotona vanhempainvapaalla, hoitovapaalla tai kotihoidontuella. Esityksen tarkempi sisältö valmistellaan sosiaali- ja terveysministeriössä ja opetus- ja kulttuuriministeriössä vuoden 2014 aikana, ja muutoksen on tarkoitus tulla voimaan vuonna THL Työpaperi 9/ Vuoden 2014 talousarvion vaikutukset perusturvaan
16 3 Rakennepoliittisen ohjelman ehdotukset perusturvaan Kotihoidontukea maksetaan 341 euroa kuukaudessa alle kolmevuotiaasta lapsesta, joka ei ole julkisessa päivähoidossa tai 524 euroa kuukaudessa, mikäli kotitalouden tulot oikeuttavat kotihoidontuen hoitolisään. Lisäksi monet kunnat maksavat kuntakohtaisia lisiä kotihoidontukeen. Kotihoidon tuen saajia oli vuonna 2012 noin naista ja miestä. 3.3 Opintuen keston lyhentäminen ja tason korottaminen Uusien korkeakouluopiskelijoiden opintorahan tasoa korotetaan 11 prosenttia elokuusta 2014 lähtien. Samalla yhden korkeakoulututkinnon suorittamista varten oikeuttavia opintotukikuukausia vähennetään viidellä. Uudistus on tarkoitus toteuttaa kustannusneutraalisti. Uudistus koskee vain uusia, 1. elokuuta 2014 jälkeen korkeakouluopinnot aloittaneita. Vanhojen korkeakouluopiskejoiden opintoraha nousee myös 2014 ensimmäisen indeksikorotuksen myötä 302 euroon kuukaudessa. Elokuussa 2014 ja sen jälkeen aloittaneiden korkeakouluopiskelijoiden opintoraha on 335 euroa kuukaudessa. Vuonna 2012 korkeakouluopiskelijoita oli noin , joista vuonna 2012 opintonsa aloittaneita THL Työpaperi 9/ Vuoden 2014 talousarvion vaikutukset perusturvaan
17 4 Esimerkkilaskelmia malliperheiden tulonmuodostuksesta 2014 Seuraavassa on esitetty malliperhelaskelmia kotitalouksien tulonmuodostuksesta vuonna Laskelmien tuottamiseen on käytetty Tilastokeskuksen SISU-mikrosimulointimallia. Laskelmissa on huomioitu talousarviossa esitetyt etuuksien ja verotuksen muutokset sekä indeksikorotukset. Malliperhelaskelmissa käytetyt tarkemmat oletukset on löydettävissä liitteestä sekä perusturvan riittävyyden arviointiraportista. Malliperheinä käytetään neljää perhetyyppiä: (i) yksinasuva (ii) pariskunta ilman lapsia (iii) yhden lapsen yksinhuoltaja (lapsi 3 7-vuotias, mutta kotihoidon tuessa alle 3-vuotias) ja (iv) puolisot joilla kaksi lasta (toinen lapsi 3 7-vuotias, toinen vuotias; kotihoidon tuessa toinen lapsi on alle 3-vuotias). Pariskuntien kohdalla oletuksena on, että molemmat aikuisjäsenet saavat samaa perusturvaetuutta eli työttömyyspäivärahaa, opintotukea tai kansaneläkettä tai ovat tulotasoltaan keskenään samassa asemassa. Perheissä, joissa toinen vanhemmista on vanhempainvapaalla tai kotihoidontuella, puolison oletetaan saavan perustyöttömyysturvaa. Malliperheiden oletetaan asuvan vuokralla. Asumiskulujen perusteena ovat keskivuokrat Tilastokeskuksen keskivuokrien mukaan (muu Suomi PKS) vuodelta Tilastokeskuksen vuokratilasto perustuu työvoimatutkimuksen yhteydessä kerättyyn neljännesvuosittaiseen vuokratilaston haastatteluaineistoon sekä Kansaneläkelaitoksen asumistukirekisteriin. Vuosien 2013 ja 2014 keskivuokrat on saatu korottamalla vuoden 2012 keskineliövuokria indeksillä 3,5. Asumistuen suhteen sovelletaan kuntaryhmän kolme vuokranormeja. Kyseiseen kuntaryhmään kuuluvat suuret ja keskisuuret kaupungit pääkaupunkiseudun kuntia lukuun ottamatta. Malliperhelaskelmien vuoden 2014 asumismenot oletetaan seuraavasti. 1. Yksinasuva: 40 m2, asumismenot 504 e/kk 2. Pariskunta: 58 m2, asumismenot 649 e/kk 3. Yhden lapsen yksinhuoltaja: 62 m2, asumismenot 606 e/kk 4. Pariskunta + 2 lasta: 80 m2, asumismenot 754 e/kk. Käytettävissä olevat tulot esitetään sekä ennen että jälkeen asumismenojen. Esitystapaa voidaan perustella kahdella seikalla: Ensiksi asunto on välttämätön hyödyke, ja asumismenoihin on kotitalouden omilla valinnoilla vain rajallinen vaikutus. Toiseksi asumismenoja korvataan sekä Kelan asumisen tuissa että toimeentulotuessa. Näin ollen perusturvan taso on riippuvainen korvattavista asumismenoista. Esimerkkilaskelmien keskipalkat on laskettu Tilastokeskuksen 2012 palkkatilastojen mukaan, korotettuna vuoden 2014 tasoon ansiotasoindeksiennusteen mukaisesti. Keskipalkaksi on vuonna 2014 arvioitu euroa kuukaudessa. Pienipalkkaisuus on määritelty laskelmissa 50 % keskipalkasta eli euroa kuukaudessa. Kokonaiseläkeen suuruus on arvioitu Eläketurvakeskuksen vuoden 2012 tilastojen keskimääräisen kokonaiseläkkeen perusteella korottamalla se työeläindeksillä vuoden 2014 keskimääräiseksi eläkkeeksi eli 1549 euroksi kuukaudessa. Tämä arvio ei huomioi sitä, että uudet eläkeläiset saavat keskimäärin korkeampaa eläkettä. THL Työpaperi 9/ Vuoden 2014 talousarvion vaikutukset perusturvaan
18 4 Esimerkkilaskelmia malliperheiden tulonmuodostuksesta Perusturvaetuuksien ja toimeentulotuen perusosan kehitys Kuviossa 4.1. on esitetty keskeisimpien Kelan perusturvaetuuksien ja yksinasuvan toimeentulotuen perusosan reaalinen kehitys viimeisen kymmenen vuoden aikana. Etuuksien tasot on esitetty vuoden 2014 rahassa. Jos verrataan etuuksien tasoja vuonna 2005 ja 2014, niin lapsilisä ja kotihoidontuki ovat laskeneet reaalisesti vuodesta Sen sijaan kansaneläke / takuueläke, toimeentulotuen perusosa, perustyöttömyysturva sekä vähimmäismääräiset sairaus- ja vanhempainpäivärahat ovat nousseet reaalisesti tasokorotusten myötä. Syksyllä 2014 aloittavien korkeakouluopiskelijoiden opintorahaan tulee tasokorotus elokuussa. Vuonna 2008 toteutetun kuntakalleusluokitusten poiston vaikutus ei näy kuviossa, sillä etuudet on esitetty I kuntakalleusluokan mukaan myös ennen vuotta Uudistuksessa II kuntaryhmässä asuvien kansaneläkkeet ja toimeentulotuen perusosa korotettiin I kuntaryhmän tasolle. Vuonna 2008 korotettiin myös vähimmäismääräisiä vanhempain- ja sairauspäivärahoja. Vuonna 2010 kansaneläkeläisten toimeentulo parani takuueläkkeen myötä, ja vuonna 2012 tehtiin perustyöttömyysturvaan, asumistukeen ja toimeentulotuen perusosaan tasokorotukset. Lapsilisä sidottiin indeksiin vuonna 2011, mutta jo samana vuonna päätettiin jäädyttää lapsilisien indeksitarkistukset vuosille Kuvio 4.1. Keskeisten Kelan etuuksien ja toimeentulotuen perusosan reaalinen kehitys Lähde: SISU-malli. *Kansaneläkkeen ja toimeentulotuen kuntien kalleusluokka I ennen vuotta THL Työpaperi 9/ Vuoden 2014 talousarvion vaikutukset perusturvaan
19 4 Esimerkkilaskelmia malliperheiden tulonmuodostuksesta Perustyöttömyysturvaa saavan tulonmuodostus Talousarvioon ei sisälly muutoksia työttömyysturvaetuuksien tasoihin indeksikorotuksia lukuun ottamatta. Talousarviossa päätettiin kuitenkin työttömyysturvan aktiivikorotuksista sekä työttömyysturvan ja ansiotulojen yhteensovituksen uudistuksista, joiden vaikutusta tuloihin käsiteltiin luvussa 3.1. Taulukossa 4.2. on esitetty esimerkkilaskelmat perustyöttömyysturvaa saavien tulonmuodostuksesta vuonna Työvoimapoliittisiin toimenpiteisiin osallistumisen ajalta maksettavia aktiivikorotuksia ei ole laskelmissa mukana. Työttömyysturvaan sisältyvät lapsikorotukset ja lapsilisän yksinhuoltajakorotukset on huomioitu. Talousarviossa päätettyjen etuus- ja veromuutosten jälkeen yksinasuvan työttömän käytettävissä olevat tulot vuonna 2014 ovat 984 euroa kuukaudessa ja asumismenojen jälkeen 480 euroa kuukaudessa. Laskennallista toimeentulotukea yksinasuva työtön saa 43 euroa kuukaudessa. Työttömän yksinhuoltajan käytettävissä olevat tulot ovat 1480 euroa ja asumismenojen jälkeen 831 euroa kuukaudessa. Laskennallinen toimeentulotuen tarve on 30 euroa. Kahden työttömän kotitalouden käytettävissä olevat tulot ovat 1435 euroa kuukaudessa ja asumismenojen jälkeen 829 euroa kuukaudessa. Laskennallista toimeentulotuen tarvetta ei ole. Kahden työttömän vanhemman ja kahden lapsen kotitalouden käytettävissä olevat tulot ovat 2185 euroa kuukaudessa ja asumismenojen jälkeen 1431 euroa kuukaudessa. Laskennallisen toimeentulotuen tarve on 159 euroa. Taulukko 4.2. Työttömän kotitalouden tulonmuodostus 2014, /kk Kotitaloustyyppi Yksin Yh+1 Pariskunta Pari+2 Peruspvr. / työmarkkinatuki lapsikorotus Yleinen asumistuki Lapsilisä Elatustuki 154 Verot Toimeentulotuki Käytettävissä olevat tulot (KTU) KTU asumismenojen jälkeen THL Työpaperi 9/ Vuoden 2014 talousarvion vaikutukset perusturvaan
20 4 Esimerkkilaskelmia malliperheiden tulonmuodostuksesta Kansaneläkeläistalouden tulonmuodostus Vuoden 2014 talousarviossa ei ole eläkeläistalouksien etuuksiin kohdistuvia muutoksia indeksikorotuksia lukuun ottamatta. Yksinasuvan eläkeläisen käytettävissä olevat tulot vuonna 2014 ovat 1118 euroa kuukaudessa ja asumismenojen jälkeen 614 euroa kuukaudessa. Eläkettä saavan yksinhuoltajan käytettävissä olevat tulot ovat 1563 euroa ja asumismenojen jälkeen 914 euroa kuukaudessa. Kahden eläkkeensaajan käytettävissä olevat tulot ovat 1828 euroa kuukaudessa ja asumismenojen jälkeen 1222 euroa kuukaudessa. Kahden eläkkeensaajan ja kahden lapsen kotitalouden käytettävissä olevat tulot ovat 2243 euroa kuukaudessa ja asumismenojen jälkeen 1489 euroa kuukaudessa. Yhdelläkään malliperhelaskelmien eläkeläistaloudella ei synny laskennallisen toimeentulotuen tarvetta. Taulukko 4.3. Eläkeläistalouden tulonmuodostus 2014, /kk Kotitaloustyyppi Yksin Yh+1 Pariskunta Pari+2 Kansaneläke / takuueläke lapsikorotus Eläkkeensaajien asumistuki Lapsilisä Elatustuki 154 Verot Toimeentulotuki Käytettävissä olevat tulot (KTU) KTU asumismenojen jälkeen THL Työpaperi 9/ Vuoden 2014 talousarvion vaikutukset perusturvaan
21 4 Esimerkkilaskelmia malliperheiden tulonmuodostuksesta Sairaus- tai vanhempainrahalla olevan kotitalouden tulonmuodostus Talousarviossa ei ole vähimmäismääräisellä sairaus- tai vanhempainrahalla olevien kotitalouksien etuuksiin kohdistuvia muutoksia indeksikorotuksia lukuun ottamatta. Esimerkkilaskelmat on tehty lapsettomilla kotitalouksille sairauspäivärahan mukaisesti ja lapsiperheellisille vanhempainpäivärahan mukaisesti. Valinnalla ei ole vaikutusta esimerkkilaskelmiin, sillä vähimmäismääräiset päivärahat ovat samansuuruisia. Vanhempainrahaa saavan lapsiperheen toisen puolison oletetaan saavan työttömyysturvan peruspäivärahaa. Päivärahat ovat veronalaista tuloa. Yksinasuvan vähimmäismääräisellä sairauspäivärahalla olevan tulot muodostuvat päivärahan lisäksi asumistuesta sekä toimeentulotuesta. Yksinasuva vähimmäismääräisellä sairauspäivärahalla olevan käytettävissä olevat tulot ovat 984 euroa kuukaudessa ja asumismenojen jälkeen 480 euroa kuukaudessa. Vähimmäismääräisellä vanhempainrahalla olevan yksinhuoltajan käytettävissä olevat tulot ovat 1480 euroa kuukaudessa ja asumismenojen jälkeen 831 euroa kuukaudessa. Pariskunnan, joista molemmat ovat vähimmäismääräisellä sairauspäivärahalla, käytettävissä olevat tulot ovat 1422 euroa kuukaudessa ja asumismenojen jälkeen 816 euroa kuukaudessa. Vähimmäismääräisellä vanhempainrahalla olevan ja työttömyysturvan peruspäivärahalla olevan lapsiperheellisen pariskunnan käytettävissä olevat tulot ovat 2185 euroa kuukaudessa ja asumismenojen jälkeen 1431 euroa kuukaudessa. Kaikki esimerkkilaskelmien vähimmäismääräisellä päivärahalla olevat malliperheet ovat laskennallisesti oikeutettuja toimeentulotukeen ilman erityisiä menoja. Taulukko 4.4. Sairaus- tai vanhempainrahalla olevan kotitalouden tulonmuodostus 2014, /kk Kotitaloustyyppi Yksin Yh+1 Pariskunta Pari+2 Päiväraha Yleinen asumistuki Lapsilisä Elatustuki 154 Verot Toimeentulotuki Käytettävissä olevat tulot (KTU) KTU asumismenojen jälkeen THL Työpaperi 9/ Vuoden 2014 talousarvion vaikutukset perusturvaan
22 4 Esimerkkilaskelmia malliperheiden tulonmuodostuksesta Toisen huoltajan menettäneen talouden tulonmuodostus Taulukossa 4.5 on esitetty toisen huoltajan menettäneen yksinhuoltajatalouden etuudet ja niiden tasot. Talousarviossa ei ole esitetty muutoksia leskien etuuksiin indeksikorotuksia lukuun ottamatta. Yksinhuoltajalesken tulot muodostuvat leskeneläkkeestä, puoliorvon eläkkeestä, asumistuesta ja lapsilisästä. Leskeneläke on verotettavaa tuloa, mutta eläketulovähennyksen ansiosta siitä ei makseta veroa. Leskeneläke ei oikeuta takuueläkkeeseen. Leskeneläkettä saavan yksinhuoltajan käytettävissä olevat tulot ovat 1446 euroa kuukaudessa ja asumismenojen jälkeen 797 euroa kuukaudessa. Taulukko 4.5. Toisen huoltajan menettäneen talouden tulonmuodostus 2014, /kk Kotitaloustyyppi Yksinhuoltajaleski Leskeneläke 634 Puoliorvon eläke 151 Eläkkeensaajan asumistuki 508 Lapsilisä 153 Verot 0 Toimeentulotuki 0 Käytettävissä olevat tulot (KTU) 1446 KTU asumismenojen jälkeen 797 THL Työpaperi 9/ Vuoden 2014 talousarvion vaikutukset perusturvaan
23 4 Esimerkkilaskelmia malliperheiden tulonmuodostuksesta Opiskelijan kotitalouden tulonmuodostus Vuonna 2014 opintorahaan tehdään ensimmäinen indeksikorotus. Lisäksi elokuun 2014 jälkeen aloittavien korkeakouluopiskelijoiden opintoraha on 11 prosenttia korkeampi kuin vanhojen opiskelijoiden. Alla on esitetty opiskelijoiden tulonmuodostus erikseen vuonna 2014 opintonsa aloittaville opiskelijoille ja vanhoille opiskelijoille. Esimerkkilaskelmat on tehty yliopisto-opiskelijoiden opintotuen mukaisesti. Opiskelijoiden asema poikkeaa muista talouksista siinä, että toimeentulotuessa opintolaina luetaan tuloksi opiskelijoilla, riippumatta siitä onko opiskelija hakenut sitä. Näin ollen vuoden alussa tapahtuva opintolainan valtiontakauksen nousu 300 eurosta 400 euroon kuukaudessa vaikuttaa opiskelijoiden toimeentulotuen saantiin. Opintotuen asumislisä on ollut yksilökohtainen vuodesta 2009 eli puolison tulot eivät vaikuta siihen. Lapsiperheelliset opiskelijat kuuluvat yleisen asumistuen piiriin. Opintuen korotus uusille korkeakouluopiskelijoille ei muuta laskennallisesti yksinasuvan korkeakouluopiskelijan käytettävissä olevia tuloja, sillä 30 euron korotus leikkautuu toimeentulotuessa pois. Muissa esimerkkilaskelmien perhetyypeissä uudet korkeakouluopiskelijat hyötyvät uudistuksen myötä 30 euroa kuukaudessa opiskelijaa kohden. Yksinasuvan korkeakouluopiskelijan käytettävissä olevat tulot ovat näin ollen ilman opintolainaa 584 euroa kuukaudessa ja asumismenojen jälkeen 80 euroa kuukaudessa. Opintolainan kanssa käytettävissä olevat tulot ovat 400 euroa korkeammat kuukaudessa. Taulukko 4.6. Korkeakouluopiskelijan kotitalouden tulonmuodostus 2014, /kk Vuonna 2014 aloittaneet Ennen vuotta 2014 aloittaneet Yksin Yh+1 Pariskunta Pari+2 Yksin Yh+1 Pariskunta Pari+2 Opintoraha Asumislisä /asumistuki Lapsilisä Elatustuki Verot Toimeentulotuki Käytettävissä olevat tulot (KTU) KTU ml. opintolaina KTU asumism. jälkeen KTU asumism. jälkeen ml. opintolaina THL Työpaperi 9/ Vuoden 2014 talousarvion vaikutukset perusturvaan
24 4 Esimerkkilaskelmia malliperheiden tulonmuodostuksesta Kotihoidontuella olevan tulonmuodostus Talousarviossa ei ole esitetty muutoksia vuonna 2014 kotihoidontukeen indeksikorotuksia lukuun ottamatta. Rakennepoliittisessa ohjelmassa esitetty kotihoidontuen puolituksen on tarkoitus tulla voimaan vuonna Laskelmissa ei ole huomioitu kotihoidontuen kuntatalisiä. Kotihoidontuella olevan yksinhuoltajan käytettävissä olevat tulot ovat 1480 euroa ja asumismenojen jälkeen 831 euroa kuukaudessa vuonna Pariskunnalla, joista toinen on kotihoidontuella ja toinen perustyöttömyysturvalla, käytettävissä olevat tulot ovat 2185 euroa ja asumismenojen jälkeen 1431 euroa kuukaudessa. Molemmat perhetyypit ovat esimerkkilaskelmien mukaan laskennallisesti toimeentulotuen piirissä. Taulukko 4.7. Kotihoidontuella olevan tulonmuodostus 2014, /kk Kotitaloustyyppi Yh+1 Pari+2 Kotihoidontuen hoitoraha Kotihoidontuen hoitolisä Yleinen asumistuki Lapsilisä Elatustuki 154 Verot Toimeentulotuki Käytettävissä olevat tulot (KTU) KTU asumismenojen jälkeen THL Työpaperi 9/ Vuoden 2014 talousarvion vaikutukset perusturvaan
25 4 Esimerkkilaskelmia malliperheiden tulonmuodostuksesta Ansiosidonnaista työttömyysturvaa saavan kotitalouden tulonmuodostus Taulukossa 4.8 on esitetty pienipalkkaisesta työstä ansiosidonnaiselle työttömyysturvalle siirtyneiden kotitalouksien tulonmuodostus. Päivärahan laskentaperusteena käytetty pienipalkkaisuus on määritelty 50 prosentiksi keskipalkasta. Vuonna 2014 keskipalkka on arvioitu 3320 euroksi kuukaudessa. Pariskuntien kohdalla laskentaperusteena toisella puolisolla on miesten ja toisella naisten keskipalkat. Talousarviossa ei ole esitetty ansiosidonnaisen työttömyysturvan tasoon vaikuttavia muutoksia. Korotettuihin ansio-osiin tehtäviä muutoksia ei ole esitetty taulukossa. Ansiosidonnaista työttömyyspäivärahaa saavan yksinasuvan käytettävissä olevat tulot ovat 1092 euroa ja asumismenojen jälkeiset tulot 588 euroa kuukaudessa. Yksinasuva ansiosidonnaista työttömyysturvaa saava on esimerkkilaskelmassa oikeutettu myös 197 euron asumistukeen. Ansiosidonnaista työttömyysturvaa saava yksinhuoltajan käytettävissä olevat tulot ovat 1627 euroa kuukaudessa ja asumismenojen jälkeen 978 euroa kuukaudessa. Yksinhuoltajatalous on myös oikeutettu 359 euron suuruiseen asumistukeen. Taulukko 4.8. Ansiosidonnaista työttömyysturvaa saavan kotitalouden tulonmuodostus 2014, /kk Kotitaloustyyppi Yksin Yh+1 Pariskunta Pari+2 Työttömyyttä edeltävä palkka Päiväraha lapsikorotus Yleinen asumistuki Lapsilisä Elatustuki 154 Verot Toimeentulotuki Käytettävissä olevat tulot (KTU) KTU asumismenojen jälkeen THL Työpaperi 9/ Vuoden 2014 talousarvion vaikutukset perusturvaan
26 4 Esimerkkilaskelmia malliperheiden tulonmuodostuksesta Työeläkettä saavan eläkeläistalouden tulonmuodostus Taulukossa 4.9. on esitetty keskimääräistä eläkettä saavan kotitalouden tulonmuodostus vuonna Esimerkkilaskelman mukaan yksinasuvan eläkeläisen käytettävissä olevat tulot ovat 1392 euroa kuukaudessa ja asumismenojen jälkeen 888 euroa kuukaudessa. Vuokralla ja keskimääräisellä eläkkeellä oleva yksinasuva on myös oikeutettu 106 euron eläkkeensaajan asumistukeen. Esimerkkilaskelmissa pariskunnan tuloja laskettaessa toisen puolison kokonaiseläkkeenä on käytetty naisten keskimääräistä kokonaiseläkettä ja toisen puolison miesten keskimääräistä kokonaiseläkettä. Pariskunnan käytettävissä olevat tulot ovat 2597 euroa kuukaudessa ja asumismenojen jälkeen 1991 euroa. Taulukko 4.9. Työeläkkeellä olevan kotitalouden tulonmuodostus 2014, /kk Kotitaloustyyppi Yksin Yh+1 Pariskunta Pari+2 Kokonaiseläke Lapsikorotus Eläkkeensaajien asumistuki Lapsilisä Elatustuki Verot Toimeentulotuki Käytettävissä olevat tulot (KTU) KTU asumismenojen jälkeen THL Työpaperi 9/ Vuoden 2014 talousarvion vaikutukset perusturvaan
27 4 Esimerkkilaskelmia malliperheiden tulonmuodostuksesta Pienipalkkaisen kotitalouden tulonmuodostus Taulukossa on esitetty pienipalkkaisten kotitalouksien tulonmuodostus vuonna Pienipalkkaisuus on määritelty laskelmissa 50 % keskipalkasta. Keskipalkaksi on vuonna 2014 arvioitu euroa kuukaudessa, joten pienipalkkaisuu on määritelty euron palkaksi kuukaudessa. Pariskuntien kohdalla laskentaperusteena toisella puolisolla on miesten ja toisella naisten keskipalkka. Yksinasuvan pienipalkkaisen käytettävissä olevat tulot ovat 1402 euroa kuukaudessa ja asumismenojen jälkeen 898 euroa kuukaudessa. Vuokralla asuva pienipalkkainen yksinasuva on oikeutettu 45 euron asumistukeen. Pienipalkkaisen yksinhuoltajan käteen jäävät tulot ovat 1888 euroa ja asumismenojen jälkeen 1239 euroa. Pienipalkkainen yksinhuoltaja on myös oikeutettu 225 euron asumistukeen. Taulukko Pienipalkkaisen kotitalouden tulonmuodostus 2014, /kk Kotitaloustyyppi Yksin Yh+1 Pariskunta Pari+2 Palkka Yleinen asumistuki Lapsilisä Elatustuki 154 Verot Toimeentulotuki Käytettävissä olevat tulot (KTU) KTU asumismenojen jälkeen THL Työpaperi 9/ Vuoden 2014 talousarvion vaikutukset perusturvaan
28 4 Esimerkkilaskelmia malliperheiden tulonmuodostuksesta Keskipalkkaisen kotitalouden tulonmuodostus Taulukossa on esitetty keskipalkkaisten kotitalouksien tulonmuodostus vuonna Keskipalkaksi on vuonna 2014 arvioitu euroa kuukaudessa. Pariskuntien kohdalla laskentaperusteena toisella puolisolla on miesten ja toisella naisten keskipalkka. Yksinasuvan keskipalkkaisen käytettävissä olevat tulot ovat 2322 euroa kuukaudessa ja asumismenojen jälkeen 1818 euroa kuukaudessa. Keskipalkkaisen yksinhuoltajan käytettävissä olevat tulot ovat 2629 euroa ja asumismenojen jälkeen 1980 euroa kuukaudessa. Kahden keskipalkkaisen huoltajan perheessä, jossa alaikäisiä lapsia on kaksi, käytettävissä oleva tulo on 4868 euroa kuukaudessa, asumismenojen jälkeen Taulukko Keskipalkkaisen kotitalouden tulonmuodostus 2014, /kk Kotitaloustyyppi Yksin Yh+1 Pariskunta Pari+2 Palkka Yleinen asumistuki Lapsilisä Elatustuki 154 Verot Toimeentulotuki Käytettävissä olevat tulot (KTU) KTU asumismenojen jälkeen THL Työpaperi 9/ Vuoden 2014 talousarvion vaikutukset perusturvaan
29 5 Esimerkkiperheiden tulotasojen vertailu ja kehitys Taulukossa 5.1. on esitetty yhteenveto edellä esitettyjen malliperheiden käytettävissä olevista tuloista. Malliperheiden käytettävissä olevat tulot on esitetty nimellisarvoisina vuosina , käytettävissä olevien tulojen muutos vuodesta 2013 vuoteen 2014 euroina sekä eri malliperheiden käytettävissä olevien tulojen osuus vastaavanlaisen keskipalkkaisen kotitalouden käytettävistä olevista tuloista vuonna Perusturvan varassa olevien kotitalouksien etuuksiin ei tule 1,3 prosentin indeksikorotuksen lisäksi muita korotuksia vuonna 2014, lukuun ottamatta uusia korkeakouluopiskelijoiden opintorahaa. Samoin perusturvan varassa olevien kotitalouksien tulotaso ei sanottavasti muutu suhteessa vastaavanlaisten keskipalkkaisten kotitalouksien tulotasoon, vaikka palkansaajien tulotason odotetaan kasvavan ansiosoindeksin mukaisesti kuvattuna 2,1 prosenttia vuonna Työttömän perusturvalla, vähimmäismääräisellä sairauspäivärahalla tai opintorahalla (ja opintolainalla) olevan kotitalouden käytettävissä olevat tulot ovat 42 % yksinasuvan keskipalkkaisen kotitalouden käytettävistä olevista tuloista. Tulotaso suhteessa vastaavaan keskipalkkaiseen työssäkäyvään on yksinasuvalla takuueläkeläisellä 48 %, keskimääräisellä eläkkeellä olevalla 60 %, pienipalkkaisesta työstä ansiosidonnaisella työttömyysturvalla olevalla 47 % ja pienipalkkaisessa työssä olevalla 60 %. Perusturvan varassa olevilla yksinhuoltajatalouksilla tulotaso on lähempämä keskipalkkaisia kotitalouksia kuin yksinasuvilla. Perustyöttömyysturvan tai kotihoidotuen varassa olevien yksinhuoltajatalouden käytettävissä olevat tulot ovat 56 % keskipalkkaisen yksinhuoltajatalouden tulotasosta. Takuueläkkeellä olevan yksinhuoltajan tulotaso on 59 % keskipalkkaisen yksinhuoltajan tulotasosta. Perusturvan varassa olevista yksinhuoltajatalouksista matalin tulotaso on leskeneläketta saavilla yksinhuoltajilla, joiden tulotaso on 55 % suhteessa keskipalkkaiseen yksinhuoltajatalouteen. THL Työpaperi 9/ Vuoden 2014 talousarvion vaikutukset perusturvaan
30 5 Esimerkkiperheiden tulotasojen vertailu ja kehitys Taulukko 5.1. Esimerkkilaskelmien kotitalouksien käytettävissä olevat tulot euroina (KTU) ja niiden kehitys vuosina sekä eri etuuksia saavien kotitalouksien käytettävissä olevien tulojen suhde keskipalkkaisen kotitalouden tuloihin. KTU 2011 KTU 2012 KTU 2013 KTU 2014 Ero Keskipalkasta 2014 (%) Yksinasuva Työttömän perusturva % Kansaneläke (takuueläke) % Sairausvakuutuksen päiväraha % Opintotuki (opintolaina ml.) % Opintotuki (opintolaina ml.) 2014 aloitt % Pienipalkkaisen ansioturva % Työeläkkeellä % Pienipalkkainen % Keskipalkkainen % Yksinhuoltaja Työttömän perusturva % Kansaneläke (takuueläke) % Sairausvakuutuksen päiväraha % Perhe-eläke % Opintotuki (opintolaina ml.) % Opintotuki (opintolaina ml.) 2014 aloitt % Kotihoidon tuki % Pienipalkkaisen ansioturva % Työeläkkeellä % Pienipalkkainen % Keskipalkkainen % Pariskunta Työttömän perusturva % Kansaneläke (takuueläke) % Sairausvakuutuksen päiväraha % Opintotuki (opintolaina ml.) % Opintotuki (opintolaina ml.) 2014 aloitt % Pienipalkkaisen ansioturva % Työeläkkeellä % Pienipalkkainen % Keskipalkkainen % Lapsiperhe Työttömän perusturva % Kansaneläke (takuueläke) % Sairausvakuutuksen päiväraha % Opintotuki (opintolaina ml.) % Opintotuki (opintolaina ml.) 2014 aloitt % Kotihoidon tuki % Pienipalkkaisen ansioturva % Työeläkkeellä % Pienipalkkainen % Keskipalkkainen % KEL-indeksi, vuosimuutos% Ansiotasoindeksi, vuosimuutos% Asumismenokehitys, vuosimuutos% THL Työpaperi 9/ Vuoden 2014 talousarvion vaikutukset perusturvaan
31 5 Esimerkkiperheiden tulotasojen vertailu ja kehitys Taulukossa 5.2. on esitetty perusturvan varassa olevien kotitalouksien käytettävissä olevat tulot asumismenojen jälkeen nimellisarvoisina vuosina , tulojen muutos vuodesta 2013 vuoteen 2014 euroina sekä tulotaso suhteessa vastaavanlaiseen keskipalkkaiseen kotitalouteen vuonna Koska saman perhetyypin kotitalouksien asumismenot oletetaan euromääräisesti samoiksi, muodostaa asumismenojen tuki huomattavan osan pienempituloisten perusturvan varassa olevien kotitalouksien tuloista. Tämä tarkoittaa, että perusturvan varassa olevien kotitalouksien tulotaso on asumismenojen jälkeisinä käytettävissä olevina tuloina tarkasteltuna kauempana keskipalkkaisten kotitalouksien tulotasosta kuin vertailtaessa tulotasoja ennen asumismenoja. Vuokratason ennakoidaan kasvavan 3,5 prosenttia vuonna 2014, mikä on enemmän kuin KEL-indeksi tai ansiotasoindeksi. Näin ollen vuokralla asuvien ja perusturvan varassa olevien kotitalouksien käteen jäävien tulojen asumismenojen jälkeen ennakoidaan laskevan vuonna Sama pätee myös vuokralla asuviin työssäkäyviin, sillä palkkojen kehityksen ennakoidaan olevan hitaampaa kuin vuokrien nousun vuonna Yksinasuvan työttömän perusturvalla, vähimmäismääräisellä sairauspäivärahalla tai opintorahalla (ja opintolainalla) olevan kotitalouden asumismenojen jälkeiset käytettävissä olevat tulot ovat 26 % yksinasuvan keskipalkkaisen kotitalouden tuloista. Yksinasuvalla takuueläkeläisellä osuus on 33 % ja keskimääräisellä eläkkeellä olevalla 49 % asumismenojen jälkeisillä tuloilla tarkasteltuna. Pienipalkkaisesta työstä ansiosidonnaisella työttömyysturvalla olevan tulot ovat 32 % ja pienipalkkaisessa työssä olevalla 49 % keskipalkkaiseen yksinasuvan asumismenojen jälkeiseen tulotasoon verrattuna. THL Työpaperi 9/ Vuoden 2014 talousarvion vaikutukset perusturvaan